[{"text_idx": "#000003", "text": "Kolmandana finis\u030ceeris Micro 60 finaalis Jasper Kors (AIX Racing Team), kuid kollaste lippude tsoonis ringiga mahaja\u0308a\u0308jast mo\u0308o\u0308dumine to\u0303i kaasa ajakaristuse ja lo\u0303puprotokolli ma\u0308rgiti seeto\u0303ttu neljas koht."}, {"text_idx": "#000004", "text": "Bennet Korjus, klassi Micro 60 vo\u0303itja: \u201cEsimene tutvus rajaga oli neljapa\u0308eval ja keeruline oli enda kiirust teiste suhtes hinnata. Reedel hakkasime rajaga kohanema ja tekkis vo\u0303rdlusmoment, mis lubas hea tundega vo\u0303istluspa\u0308evale vastu minna. Laupa\u0308eval la\u0308ks to\u0303epoolest ha\u0308sti ja o\u0303nnestus vo\u0303ita ko\u0303ik kolm vo\u0303istlusso\u0303itu, kuid enda teise eelso\u0303idu ja finaaliga ma tegelikult rahule ei ja\u0308a\u0308nud. Saanuks paremini, aga tulemusega ja\u0308a\u0308n muidugi rahule. Oli see ju mu esimene va\u0308lisvo\u0303istlus ja tegelikult ka esimene vo\u0303it kardispordis u\u0308ldse!\u201c"}, {"text_idx": "#000005", "text": "O\u0303nnetult lo\u0303ppes eestlastele klassi Mini 60 finaal, kus vo\u0303itlust poodiumi nimel pidanud Patrick Orvandi (KS Academy) ja Mark-Martin Loomets (Vihur Team) kokkupo\u0303rke tagaja\u0308rjel konkurentsist pudenesid. Nii oli eestlastest parim Evert Gutmann (KS Academy), kes lo\u0303petas kuuendal kohal, Orvandi lo\u0303pptulemuseks finaalso\u0303idud ja\u0308i seitsmes ja Loometsal 11. koht. Ta\u0308nu tugevatele eelso\u0303itudele on sarja punktitabelis Orvandi neljas ja Loomets kuues, Gutmann aga u\u0308heksandal kohal."}, {"text_idx": "#000006", "text": "Klassis OK Junior vo\u0303itles terve vo\u0303istluspa\u0308eva poodiumi la\u0308hedal Theodor Toobal (AQVA Racing), kuid tagasihoidlik kvalifikatsioonikoht muutis vo\u0303istluse ko\u0303ige ko\u0303rgemate kohtade nimel raskeks. Poodium polnud kaugel ka finaalis, kuid seekord tuli leppida siiski neljanda kohaga. Oliver So\u0308o\u0308nurm (AIX Racing Team) lo\u0303petas seitsmendal kohal. Sarja kokkuvo\u0303ttes on esimese etapi ja\u0308rel Toobal kuues ja So\u0308o\u0308nurm kaheksas."}, {"text_idx": "#000007", "text": "KZ2 klassis startis eestlasi kolm ja poodiumino\u0303udlejate hulka kuulus kindlasti ka tugeva rahvusvahelise karastusega Siim Leedmaa. Paraku ei olnud kvalifikatsiooni kuues koht selline, mis pakkunuks pingevabat vo\u0303iduso\u0303itu ja kuigi finaali mindi kindla poodiumiplaani ja seda toetava rehvistrateegiaga, siis lo\u0303ppes vo\u0303iduso\u0303it varases faasis kokkupo\u0303rkes konkurendiga. Seevastu na\u0308itas su\u0308di esitust finaalis viimase ehk 20ndana startinud Rando Hanson, kes mitmete edukate mo\u0308o\u0308daso\u0303idumano\u0308o\u0308vrite ja konkurentide eksimuste toel finis\u030ceeris finaalis tublil ku\u0308mnendal kohal. Laur Uusma\u0308gi sai finis\u030cilipu 15ndana. Sarja punktiarvestuses on eestlaste positsioonid vastavalt Leedmaa 12., Hanson 14. ja Uusma\u0308gi 17."}, {"text_idx": "#000009", "text": "Baltic Cup kutsuti ellu kolme Balti riigi kardkomiteede koosto\u0308o\u0308s to\u0303stmaks FIA klasside OK Junior, OK ja KZ2, aga ka rahvuslike klasside Micro 60 ja Mini 60 konkurentsi ja hoogustamaks riikideu\u0308lest koosto\u0308o\u0308d kardispordi edendamisel."}, {"text_idx": "#000010", "text": "Leedu Kardispordi Fo\u0308deratsiooni peasekreta\u0308r Brigita Vazgyte: \u201eSee oli suurepa\u0308rane algus Baltic Cup sarjale S\u030ciauliais \u2013 palju klassivo\u0303ite Leedu sportlastele! Leedukatena unistame me suurelt ja loomulikult soovime me karika tuua sel aastal Leetu. Olen o\u0303nnelik ja uhke selle u\u0308le, et meie rahvuslikel vo\u0303istlustel vo\u0303isteldakse FIA klassides ja meil on a\u0308a\u0308rmiselt professionaalsed, ambitsioonikad ja kiired so\u0303itjad, kes sihivad rahvusvahelist karja\u0308a\u0308ri. Nii suudame vo\u0303idelda ka rahvuste karika nimel. Parim eeskuju on siin Leedu kardisportlane Rokas Bacius\u030cka, kes on tulnud Rally-Raid sarjas maailmameistriks. Ta\u0308na on ta nimisponsoriks Leedu kardispordi meistrivo\u0303istlustele (RB Lithuanian Karting Championship). Ta on to\u0303estus noortele so\u0303itjatele sellest, et ko\u0303ik on saavutatav."}, {"text_idx": "#000011", "text": "Mul on va\u0308ga hea meel mitte ainult Eesti, vaid ka Soome ja La\u0308ti ku\u0308laliste u\u0308le. Ootan kannatamatult juba Baltic Cupi teist etappi La\u0308tis, kuhu uuele rajakonfiguratsioonile on tulemas va\u0308ga paljud Leedu kardisportlased ja mis on u\u0308htlasi Leedu meistrivo\u0303istluste viies etapp.\u201c"}, {"text_idx": "#000012", "text": "Eesti Autospordi Liidu kardikomitee esimees Mart Liiksaar ja\u0308i vo\u0303istlustega va\u0308ga rahule ja ro\u0303hutas koosto\u0308o\u0308 olulisust: \u201eTa\u0308naseks oleme mullu suurepa\u0308raselt startinud Balti koosto\u0308o\u0308 viinud reaalselt peetud vo\u0303iduso\u0303iduni Leedus ja peab tunnistama, et vastuvo\u0303tt on olnud muljetavaldav. Vo\u0303istluste korralduslik tase on ko\u0303rge ja seeto\u0303ttu on piirideu\u0308lesel koosto\u0308o\u0308l positiivne mo\u0303ju nii vo\u0303istlejate kui vo\u0303istluste la\u0308biviijate vaates. Tugev sportlik konkurents pikkade stardirividega on kahtlemata iga vo\u0303istleja jaoks ta\u0308htis, kuid sama oluline on olla kaasatud vo\u0303istluste la\u0308biviimisesse, vahetada kogemusi ja saada kasulikke nu\u0308ansse selleks, et vastastikku parimad praktikad va\u0308lja so\u0303eluda ja standardit u\u0308htlustada. Kahju on vaid sellest, et vo\u0303imaluse kaasalo\u0308o\u0308miseks leidsid sedapuhku no\u0303nda va\u0308hesed Eesti sportlased.\u201c Liiksaar ja\u0308tkas: \u201eSeda enam oleme ta\u0308nulikud neile julgetele ja tublidele, kes teekonna ette vo\u0303tsid ja Eesti kardikogukonna lippu ko\u0303rgel hoidsid. Usume, et siit vo\u0303eti kaasa positiivne emotsioon ja juba ja\u0308rgmisel etapil La\u0308tis tehakse ko\u0303ik, et meie riigi ja kardispordi au kogu hiilguses esindatud saab.\u201c"}, {"text_idx": "#000013", "text": "Baltic Cup sarja teine etapp peetakse 25.-26. augustini La\u0308tis, ta\u0308ielikult rekonstrueeritud Spordikompleksi 333 suurel kardirajal, mis plaanib juba la\u0308hiajal vo\u0303o\u0303rustada kardispordi ametlikke tiitlivo\u0303istluseid."}, {"text_idx": "#000014", "text": "FOTOD. Libatse rahvasprint pani so\u0303itjad to\u0303siselt proovile"}, {"text_idx": "#000016", "text": "Na\u0308dalavahetus autospordis: rallikross ja rahvasprint Eestis, eestlaste va\u0308lisstardid"}, {"text_idx": "#000018", "text": "\u201eKurvilise tee legendid\u201c pa\u0308a\u0308ses rahvusvahelistele filmifestivalidele"}]